Ukendte mænd kørte bil ind på Sdr. Kirkegård

Med en bil har indtil videre ukendte gerningsmænd natten til tirsdag smadret døre og vinduer i kapellet på Sdr. Kirkegård i Aalborg. Et besynderligt hærværk - eller måske forsøg på indbrud. Det er den gåde Nordjyllands Politi sidder med efter efter episoden der fandt sted omkring ved totiden. Bilen, der kan være en firehjulstrækker er kørt ind gennem porten til kirkegården på Blomstermarken. Herefter er den kørt mod kappelts døre. Der er smadret en baglygte på bilen. Og politiet håber nu at høre fra nogen, der har set en større bil med knust baglygteglas. Bilens idenditet er usikker. det er et vidne, der mener, at bilen der kørte ind på kirkegårdne, var en firehjulstrækker. Man kan ringe til politiet på 114, hvis man mener, man har oplysninger om, hvad der er foregået på Sdr. Kirkegård.